PONUKOVÝ LIST

**Konverzácia v anglickom/nemeckom jazyku 1 (KAJ1/KNJ1)**

**(maturitný seminár)**

Ročník: štvrtý/oktáva

Časová dotácia: 2 hodiny týždenne, spolu 60 hodín

**Ciele predmetu:**

Všeobecným cieľom vyučovacieho predmetu je pripraviť žiaka na maturitnú skúšku z anglického alebo nemeckého jazyka na úrovni B2 – samostatný používateľ jazyka, v súlade s cieľovými požiadavkami na vedomosti a zručnosti maturantov; motivovať žiakov, aby učenie jazyka chápali ako celoživotný proces.

Konkrétnym cieľom zložky KAJ1/KNJ1 – maturitný seminár - je pripraviť žiaka na ÚFIČ MS = ústnu časť maturitnej skúšky, ktorá pozostáva z odpovedí na otázky súvisiace s 25 predpísanými tematickými okruhmi.

**Obsah:**

- rozvoj produktívnych, interaktívnych a mediačných komunikačných činností a stratégií – ústny prejav v monológu a dialógu;

- budovanie slovnej zásoby a správne používanie jazykových prostriedkov predpísaných v cieľových požiadavkách na vedomosti a zručnosti maturantov;

- získavanie, resp. opakovanie vedomostí týkajúcich sa zemepisných, hospodárskych, spoločensko-ekonomických a kultúrnych reálií krajín, ktorých jazyk je predmetom záujmu žiaka.

**Metódy a postupy**: individuálne zamestnanie žiakov, práca vo dvojiciach, v skupinách, hranie rolí, modelové situácie, dialógy, dramatizácia dialógu, diskusia, interview, anketa, riadený rozhovor, improvizácia, vizuálny podnet - obrazový materiál, kvíz, brainstorming, tvorenie asociogramov, pojmové mapy, tvorenie prezentácii, videí, príprava referátov, pracovné listy so vzorovými zadaniam, práca s internetom - dominuje používanie AJ/NJ.

**Hodnotenie:** seminár je klasifikovaný na základe kritérií zhrnutých v dokumente HODNOTENIE A KLASIFIKÁCIA VOLITEĽNÝCH PREDMETOV vo vzdelávacej oblasti Jazyk a komunikácia 2 – CUDZIE JAZYKY, schválených 11.9.2019, napríklad: vzdelávacie výsledky (ústne a písomné odpovede), aktívna účasť (min. 80 % vyuč. hodín), aktívna práca na hodinách.

**Literatúra a zdroje**:

Po predbežnej dohode si každý žiak zaobstará odporučenú učebnicu/príručku. Ďalej budú používané:

* rôzne konverzačné príručky a učebnice určené na prípravu na ústnu skúšku z AJ/NJ;
* obrazový materiál;
* doplnkový materiál - časopisy v AJ/NJ, autentické texty a materiály, slovníky, internet, vzorové zadania na ústnu časť MS.

**konverzácia v anglickom/nemeckom jazyku 2 (KAJ2/KNJ2)**

**(rozširujúci seminár)**

Ročník: štvrtý/oktáva

Časová dotácia: 2 hodiny týždenne, spolu 60 hodín

**Ciele predmetu:**

Všeobecným cieľom vyučovacieho predmetu je pripraviť žiaka na maturitnú skúšku z anglického alebo nemeckého jazyka na úrovni B2 – samostatný používateľ jazyka, v súlade s cieľovými požiadavkami na vedomosti a zručnosti maturantov; motivovať žiakov, aby učenie jazyka chápali ako celoživotný proces.

Konkrétnym cieľom zložky KAJ2/KNJ2 – rozširujúci seminár - je pripraviť žiaka na EČ = externú časť (test pozostávajúci z 3 segmentov: úlohy testujúce počúvanie s porozumením,  čítanie s porozumením a použitie jazykových prostriedkov) a PFIČ MS = písomnú časť (slohová práca na danú tému).

**Obsah:**

- rozvoj receptívnych komunikačných činností a stratégií: počúvanie a čítanie s porozumením;

- budovanie, nácvik a rozvoj zručností testovania;

- správne používanie predpísaných jazykových prostriedkov;

- rozvoj produktívnych, interaktívnych a mediačných komunikačných činností a stratégií - písomný prejav.

**Metódy a postupy:**

-individuálne zamestnanie žiakov, práca vo dvojiciach, v skupinách, diskusia, brainstorming, tvorenie asociogramov, pojmové mapy, nácvik komunikačných činností a zručností - práca s textami a nahrávkami, práca so vzorovými slohovými zadaniami a testami, práca s internetom – dominuje používanie AJ/NJ.

**Hodnotenie:** seminár je klasifikovaný na základe kritérií zhrnutých v dokumente HODNOTENIE A KLASIFIKÁCIA VOLITEĽNÝCH PREDMETOV vo vzdelávacej oblasti Jazyk a komunikácia 2 – CUDZIE JAZYKY, schválených 11.9.2019, napríklad: vzdelávacie výsledky (písomné/ ústne odpovede), aktívna účasť (min. 80 % vyuč. hodín), aktívna práca na hodinách, absolvovanie určeného počtu prípravných maturitných testov (testy z predchádzajúcich rokov), úspešné absolvovanie generálnej skúšky maturitného testu (viac ako 33%) a slohovej práce (viac ako 25%).

**Literatúra a zdroje:**

Po predbežnej dohode si každý žiak zaobstará odporučenú učebnicu/príručku. Ďalej budú používané:

* rôzne príručky (gramatika, slovná zásoba) a učebnice určené na prípravu na písomnú skúšku z AJ/NJ;
* doplnkový materiál - časopisy v AJ/NJ, autentické texty a materiály, nahrávky, slovníky, internet, vzorové testy na písomnú časť MS, vzorové zadania slohových prác.